Paw (film)
Paw je danski igrani film snimljen 1959. u režiji Astrid Henning-Jensen. Po žanru je mješavina drame i filma za djecu, a predstavlja adaptaciju istoimenog romana Torryja Gredsteda. Protagonist, koga tumači Jimmy Sterman, je dječak odrastao u porodici koju su činili otac Danac i majka rodom sa tropa. Radnja prikazuje kako nakon očeve smrti dolazi u Dansku gdje se suočava sa rasističkim predrasudama, te ih nastoji prebroditi bijegom u šumu. Paw, koji se često navodi kao prvi film koji je načeo temu rasizma u danskoj kinematografiji, je sljedeće godine prikazan na Kanskom festivalu gdje je dobio nagradu OCIC.